C 47/298
DA
Den Europæiske Unions Tidende
7.2.2023
Torsdag den 7. juli 2022
P9_TA(2022)0297
Bæredygtige flybrændstoffer (ReFuelEU-luftfartsinitiativet) ***I Ændringer vedtaget af Europa-Parlamentet den 7. juli 2022 om forslag til Europa-Parlamentets og Rådets forordning om sikring af lige konkurrencevilkår for bæredygtig lufttransport (COM(2021)0561 — C9-0332/2021 — 2021/0205(COD)) (1) (Almindelig lovgivningsprocedure: førstebehandling) (2023/C 47/34)
Ændring 1 Forslag til forordning Betragtning 1 Kommissionens forslag (1)
I de seneste årtier har lufttransport spillet en afgørende rolle i Unionens økonomi og i EU-borgernes dagligdag, og den har været en af de mest dynamiske sektorer i Unionens økonomi, som har klaret sig bedst.
Den har været en stærk drivkraft for økonomisk vækst, job­ skabelse, handel og turisme samt transportforbindelser og mobilitet for både virksomheder og borgere, navnlig på Unionens indre marked for luftfart.
Væksten i lufttrans­ portydelser har bidraget mærkbart til at forbedre trans­ portforbindelserne i Unionen og til tredjelande, og den har været en betydelig drivkraft for Unionens økonomi.
(1)
Ændring (1)
I de seneste årtier har lufttransport spillet en afgørende rolle i Unionens økonomi og i EU-borgernes dagligdag, og den har været en af de mest dynamiske sektorer i Unionens økonomi, som har klaret sig bedst.
Den har været en stærk drivkraft for økonomisk vækst, job­ skabelse, handel og turisme samt transportforbindelser og mobilitet for både virksomheder og borgere og har ligeledes været en af de vigtigste konnektorer mellem regionerne i den yderste periferi og fastlandet, navnlig på Unionens indre marked for luftfart.
Væksten i luft­ transportydelser har bidraget mærkbart til at forbedre transportforbindelserne, fremme samhørighed og redu­ cere de regionale forskelle i Unionen, navnlig for randområder, regioner i den yderste periferi, tyndtbe­ folkede områder og ø-regioner, og til tredjelande, og den har været en betydelig drivkraft for Unionens økonomi.
Sagen blev henvist til fornyet behandling i det kompetente udvalg med henblik på interinstitutionelle forhandlinger, jf. forretningsordenens artikel 59, stk.
4, fjerde afsnit (A9-0199/2022).